Rikunarita-ORG/Wikinium huggingface dataset:
# הפלישה לאיים הקוריליים

הפלישה לאיים הקוריליים|  |
| **מערכה: המערכה באסיה ובאוקיינוס השקט** |
| **מלחמה: מלחמת העולם השנייה** |
|
תאריכים |
18 באוגוסט 1945 – 1 בספטמבר 1945 (15 ימים) |
|
מקום |
האיים הקוריליים |
|
תוצאה |
ניצחון סובייטי |
|
שינויים בטריטוריות |
האיים הקוריליים סופחו לברית המועצות |
|

| הצדדים הלוחמים |
| --- |
| ברית המועצות ברית המועצות | יפן יפן |
| מפקדים |
| ברית המועצות אלכסנדר קסנופונטוב | הצבא הקיסרי היפני פוסאקי צוטסומי |
| כוחות |
|
15,000 חיילים |
80,000 חיילים |
| אבדות |
|
962 הרוגים, 1,062 פצועים |
לפחות 1,018 הרוגים או פצועים 50,422 נכנעו |

 |

**הפלישה לאיים הקוריליים** (ברוסית: **Курильская десантная операция**, **מבצע נחיתת איי קוריל**) היה מבצע צבאי סובייטי, כחלק ממבצע סערת אוגוסט בימיה האחרונים של מלחמת העולם השנייה. מטרת המבצע הייתה לכבוש את האיים הקוריליים מהאימפריה היפנית.

## הצדדים הלוחמים

### ברית המועצות

* חזית המזרח הרחוק השנייה
	+ חיל הרובאים ה-87
		- דיוויזיית הרובאים ה-355
		- חטיבת הרובאים ה-2
		- חטיבת הרובאים ה-113
	+ אזור ההגנה של קמצ'טקה
		- דיוויזיית רובה 101
		- הגדוד הימי
		- גדוד ארטילריה הוביצר
		- דיוויזיית המרכב ה-128 (78 מטוסים)
* צ'י האוקיינוס השקט הסובייטי (פועל מבסיס הצי פול)
	+ 60 ספינות וכלי שיט
	+ גדוד מפציצי תעופה
	+ סוללה חוף ארטילרית

### האימפריה היפנית

* ארמיית האזור החמישי היפני
	+ הארמייה ה-27
	+ \* דיוויזיית חיל הרגלים ה-91 (בשומשו, פראמושיר ואונקוטן)
		- דיוויזיית חי"ר 89 (באיטורופ, קונאשיר ורכס קוריל הקטן)
		- גדוד טנקים 11 (בשומשו ופרמושירו)
		- גדוד ההגנה האווירית ה-31 (בשומשו)
		- גדוד מעורב 41 (במאטואה)
		- חטיבת חי"ר 129 (באורופ)

## מהלך הקרב

המבצע התקיים בין 18 באוגוסט ל-1 בספטמבר. המתקפה בוצעה על ידי חיל הרובאים ה-87 של הארמייה ה-16 מחזית המזרח הרחוק השנייה.

ב-23 באוגוסט, 20,000 כוחות המצב היפניים באיים קיבלו הוראה להיכנע כחלק מהכניעה הכללית של יפן. עם זאת, חלק מהכוחות התעלמו מהפקודה והמשיכו להתנגד לכיבוש הסובייטי.

ב-1 בספטמבר, הונחתו כוחות סובייטים על קונשיר ושיקוטן שבדרום האיים הקוריליים. ב-4 בספטמבר, חיל הרובאים ה-87 כבש חמישה איים קטנים יותר. בהמשך, כבשו הכוחות הסובייטיים את שאר האיים הקוריליים ללא התנגדות נוספת.

האיים נותרו חלק מרוסיה לאחר התפרקות ברית המועצות, אך מעמדם המשפטי האמיתי נותר בסימן שאלה כחלק מהמחלוקת על האיים הקוריליים בין רוסיה ליפן.

## ראו גם

* חוזה סנקט פטרבורג (1875)
* מלחמת רוסיה–יפן

## הערות שוליים
# אופסילון

| Υ υ אופסילון |
| --- |
|  |
| אלפבית יווני |
| Α α אלפא | Β β בטא |
| Γ γ גמא | Δ δ דלתא |
| Ε ε אפסילון | Ζ ζ זטא |
| Η η אטא | Θ θ תטא |
| Ι ι יוטא | Κ κ קפא |
| Λ λ למדא | Μ μ מו |
| Ν ν נו | Ξ ξ קסי |
| Ο ο אומיקרון | Π π פאי |
| Ρ ρ רו | Σ σ ς סיגמא |
| Τ τ טאו | Υ υ אופסילון |
| Φ φ פי | Χ χ כי |
| Ψ ψ פסי | Ω ω אומגה |
| אותיות או ליגטורות שאינן בשימוש |
|  דיגמא |  סטיגמא |
|  הטא |  סאן |
|  קופא |  סאמפי |
|  שו |  |

**אוּפְּסִילוֹן** (אות גדולה: WIKINIUM\_MATH\_PH\_0 , אות קטנה: WIKINIUM\_MATH\_PH\_2 ) היא האות העשרים באלפבית היווני. בספרות יווניות היא שקולה למספר 400.

מקורה של האות באות הפיניקית / שמית וו. ביוונית מודרנית נקראת "אִיפְּסִילוֹן" (ύψιλον).

## הגיית האות

* ביוונית קלאסית השתמשו באות לייצוג תנועה קדמית, סגורה, מעוגלת. צליל זה הוא כחיריק אך בשפתיים מעוגלות. מסומן Ü בגרמנית וטורקית. IPA:‏ y משך הזמן: שנייה אחת.0:01

* ביוונית מודרנית האות מייצגת את התנועה תנועה קדמית, סגורה, בלתי-מעוגלת. IPA:‏ i משך הזמן: שנייה אחת.0:01
* ביוונית מודרנית הצירוף ου נהגה כשורוק. הצירוף αυ נהגה כ'אַף' או 'אַב', והצירוף ευ נהגה כ'אֶף' או 'אֶב'.

## השתלשלות האות

ארבע אותיות שונות באלפבית הלטיני התפתחו מאות זו: V, Y, U, ו-W (בשלב מאוחר יותר).
באלפבית הקירילי התפתחה ממנה האות У ("אוּ").

## תעתיק האות

כיום מקובל להעתיק אופסילון לעברית כתנועת חיריק מלא.

## שימושים נוספים של האות WIKINIUM\_MATH\_PH\_4

בפיזיקת חלקיקים האות היוונית WIKINIUM\_MATH\_PH\_6 מייצגת את חלקיק המזון מסוג אופסילון.

באסטרונומיה אופסילון קטנה מציינת את הכוכב ה20 בבהירותו במערכת כוכבים.

אופסילון הוא דגם של מותג הרכב האיטלקי לנצ'יה.

## קישורים חיצוניים

 מדיה וקבצים בנושא **אופסילון** בוויקישיתוף
# שבעת חכמי יוון

ציור שבעת חכמי יוון בכרוניקת נירנברג
**שבעת חכמי יוון** הוא תואר שניתן על ידי היוונים הקדמונים לשבעה אנשים, בני המאה ה-6 לפנה"ס, בהם פילוסופים, אנשי ממשל ואנשי חוק, שנודעו בחוכמתם. לפי המסורת הם המקור להאמרות הדלפיות.

## שבעת חכמי יוון

* פיטאקוס איש מיטילנה
* ביאס איש פְּרִיאֶנֶה
* סולון
* קלאובולוס איש לינדוס
* פריאנדרוס
* כילון איש ספרטה
* תאלס

## מקורות

### אזכורים מוקדמים

האזכור הראשון הידוע לתואר זה הוא בדיון בין אפלטון ופרוטגורס, בו סוקרטס אומר:

"ישנם כמה, גם בני זמננו וגם בני עבר, שמכירים בכך שהחינוך הספרטני הוא יותר אהבה לחכמה מאשר אהבה להתעמלות גופנית, ויודעים אנחנו שרק אדם שהוא מחונך באופן מושלם מסוגל לנסח אבחנות אלו בצורה מדויקת כל-כך.
בין אותם אנשים, תאלס איש מילטוס, פיטאקוס איש מיטילנה, ביאס איש פיראנה, סולון, קלאובולוס איש לינדוס, פריאנדרוס, ונאמר כי השביעי הוא כילון איש ספרטה. הם כולם דבקו והעריצו את החינוך הספרטני והיו בני חינוך זה. יכול כל אדם להעיד שהחכמה שלהם הייתה ניכרת בזכות ההערות שכל אחד מהם נשא כשהם נפגשו והם העניקו את פירות הביכורים של חכמתם לאפולו במקדשו בדלפי, כשהם כתבו את מה שעל פיו של כל אדם: "דע את עצמך", ו"שום דבר לא בהגזמה". מדוע אני מזכיר את המשפט הזה? משום שזה היה הסגנון של הפילוסופיה בקרב זקנינו, סוג של אומץ תמציתי" [דרוש מקור].
האזכור האחרון מופיע בפיסקה בעלת אופי אירוני וקשה לומר אילו היבטים בטקסט, צריך להתייחס אליהם ברצינות. כתבים מאוחרים יותר של הביוגרף דיוגנס לארטיוס מאשרים כי אכן היו שבעה אנשים שקדמו לזמנו של אפלטון, שאותם הוקירו כאנשים חכמים. זאת למרות, שדיוגנס מציין כי הייתה מחלוקת מי יהיו בדיוק אותם שבעה. על פי אפלטון אחד מהשבעה היה מיסון איש חן.

### אזכורים מאוחרים

כמו כן, מסורת מאוחרת יותר מייחסת לכל אחד מהשבעה פתגם שהוא חיבר, אף על פי שחוקרים קדומים ומודרניים, הביעו ספק בכך שהפתגמים אכן חוברו על ידי שבעת החכמים. בפרט, לא ידוע מי חיבר את הפתגמים שנחרטו במקדש אפולו בדלפי. מלבד שנקשר שמם בפתגמים אלו, נודעו החכמים בכך שהיו ממציאים והיו ברשותם המצאות פרי ידם [דרוש מקור].

לפי מספר סיפורים בדויים, הייתה חצובה (בגרסאות אחרות: גביע) שניתנה לחכם ביותר. על פי הסיפורים, היא הועברה על ידי שבעת החכמים מאחד לשני, עד אשר אחד מהם (סולון או תאלס, תלוי בגרסה), הקדיש אותה לאפולו שנחשב לחכם מכל [דרוש מקור].

אולם, לפי דיוגנס, לא מדובר בפילוסופים אלא באנשים בעלי ידיעות בחוק וחקיקה. דעה זו מגובה על ידי חוקר מודרני שמציין כי מלבד תאלס, אף אחד מאלו, לא עסק בפילוסופיה [דרוש מקור].

## קישורים חיצוניים

 מדיה וקבצים בנושא **שבעת חכמי יוון** בוויקישיתוף
 ערך זה הוא קצרמר בנושא יוון העתיקה. אתם מוזמנים לתרום לוויקיפדיה ו**להרחיב אותו**.
# 11 (מספר)

11 (מספר שלם)|
כתיב עשרוני |
11 |
|
במילים |
אחת עשרה, אחד עשר |
|
מספר סודר |
האחת עשרה, האחד עשר |
|
גימטריה |
י"א |
|
גורמים ראשוניים |
 WIKINIUM\_MATH\_PH\_0  |
|
כתיב רומי |
 WIKINIUM\_MATH\_PH\_2  |
|
כתיב בינארי |
1011 |
|
כתיב הקסדצימלי |
B |

**11** (במילים בלשון זכר: **אחד-עשר**; בלשון נקבה: **אחת-עשרה**) הוא המספר הטבעי הבא אחרי 10 והבא לפני 12.

## עברית מקראית

לצד הגייתו כ-אחד-עשר נקרא 11 בעברית מקראית **עַשְׁתֵּי עָשָׂר** ואף מופיע מספר פעמים בתנ"ך ובמשל הפועלים בכרם מתוך תרגום הברית החדשה של פרנץ דליטש. כיום הביטוי אינו בשימוש בכלל.

## במתמטיקה

* 11 הוא המספר הראשוני החמישי בגודלו, והראשון שסכום הספרות שלו יוצר מספר ראשוני אחר (2=1+1, ו-2 הוא מספר ראשוני). 11 הוא גם מספר ראשוני ז'רמן הרביעי. בבסיסי הספירה השלישי והעשירי הוא גם מספר שכל ספרותיו זהות. מכאן, ש-11 הוא גם ראשוני סיבובי.
* 11 הוא המספר הדו ספרתי הפלינדרומי הראשון.
* מבחן התחלקות: מספר שלם מתחלק ב-11 אם ורק אם הפרש סכום הספרות במקומות הזוגיים לסכום הספרות במקומות האי זוגיים מתחלק ב-11, לדוגמה: 47,201 מתחלק ב-11 שכן 4+2+1=7+0, או, באופן שקול, כאשר מחסרים ומחברים לסירוגין את ספרותיו, מתקבל מספר שמתחלק ב-11. למשל, 908,061 מתחלק ב-11 שכן 9-0+8-0+6-1=22, ו-22 מתחלק ב-11.

## במדע ובטכנולוגיה

* 11 הוא המספר האטומי של נתרן.
* קודים רבים שבנויים מ-10 הספרות הרגילות, נבנים במקור כקודים ליניאריים בעלי 11 ספרות. כדי להחזיר אותם לבעלי 10 ספרות בלבד, בוחרים מתוך הקוד רק את המילים שבהן לא מופיעה הספרה ה-11.
* לפי תורת M, ישנם אחד עשר ממדים בעולמנו.

## בתרבות

* 11 הוא מספר הרובים במטחי הכבוד של הצבא האמריקני.
* 11 הוא מספר השחקנים במשחק כדורגל מאותה קבוצה.
* 11 הוא מספרם של הכוכבים שראה יוסף בחלומו (ולהם מוקדש המספר 11 בשיר "אחד מי יודע").
* במשחק טניס שולחן מספר הנקודות שצריך לנצח בשביל לזכות במשחקון הוא 11.
* אילבן (11) הוא שם של דמות בדיונית בסדרת המקור של נטפליקס דברים מוזרים, המגולמת על ידי מילי בובי בראון.המספר 11 כשילוט לסימון חנייה בכפר סבא, ישראל

## קישורים חיצוניים

 מדיה וקבצים בנושא **11** בוויקישיתוף
* NEWS‏, 11.11.11: היצירות התרבותיות הגדולות - אושן 11, 11א' של ברי סחרוף ועוד, באתר וואלה, 11 בנובמבר 2011
* 11, באתר MathWorld (באנגלית)

## הערות שוליים

|  |
| --- |
| **מספרים טבעיים** |
| 0 | 1 | 2 | 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 | 27 | 28 | 29 |
| 30 | 31 | 32 | 33 | 34 | 35 | 36 | 37 | 38 | 39 |
| 40 | 41 | 42 | 43 | 44 | 45 | 46 | 47 | 48 | 49 |
| 50 | 51 | 52 | 53 | 54 | 55 |
|

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 60 | 70 | 80 | 90 | 99 | 100 | 200 | 300 | 400 | 500 |

|  |  |  |  |  |  |
| --- | --- | --- | --- | --- | --- |
| 1,000 | 2,000 | 10,000 | 100,000 | 600,000 | 1,000,000 |

 |
| **אחרים** |
| שמות מספרים | ...0.999 | 666 | 1089 | 1729 | קבוע קפרקר | גוגול | גוגולפלקס | מספר גרהאם |
# יישום מחשב

צילום מסך של יישום המחשב Impress, תוכנת המצגות מחבילת היישומים ליברה אופיס
**יישום מחשב** (אַפְּלִיקַצְיָה, מאנגלית: **Application software**), הוא סוג של תוכנת מחשב אשר מנצל את יכולות המחשב ישירות לביצוע משימות שאותן המשתמש מבקש לבצע באמצעות פלטפורמה מוגדרת.

ישומי מחשב שונים במהותם מ"תוכנות מערכת", המשמשות להפעלה ולניהול של מערכות מחשב ורשתות, ומכלי תכנות כמו מהדרים ומקשרים, בהם משתמשים כדי לתרגם ולשלב קוד מקור וספריות של תוכנת מחשב לתוך קובצי הרצה. יישומי המחשב יכולים להיות בעלי מטרה כללית (עיבוד תמלילים, דפדפני רשת, גיליון אלקטרוני, נגן מדיה וכדומה) או בעלי מטרה ספציפית (ניהול חשבונות, ניהול לוח זמנים, וכדומה).

מספר יישומי מחשב אשר נמכרים ביחד בחבילת אחת, מכונים "חבילת יישומים". Microsoft Office, ליברה אופיס, ו-IWork, אשר כל אחת מכילה מעבד תמלילים, גיליון אלקטרוני, ועוד מספר יישומים אחרים, הן דוגמאות טיפוסיות לחבילות יישומים. ליישומים השונים בחבילת היישומים יש בדרך כלל ממשק משתמש אשר יהיה בעל מראה אחיד בכל התוכנות כדי להקל על המשתמש ללמוד כיצד להשתמש בכל אחד מן היישומים. לעיתים קרובות היישומים עשויים להיות בעלי יכולת לקיים אינטראקציה ביניהם בדרכים אשר יכולות להועיל למשתמש. לדוגמה, גיליון אלקטרוני יוכל להיות מוטמע בתוך מסמך של מעבד תמלילים, אף על פי שהוא נוצר ביישום גיליון אלקטרוני נפרד.

בסוגים שונים של מערכות משובצות מחשב (embedded systems), יישומי המחשב ומערכות ההפעלה בנויות בצורה כזאת שהמשתמשים לא יוכלו להבחין ביניהן – כגון תוכנות אשר משמשות להפעלת מכשירי וידאו טייפ ונגני DVD.

## יישומים לטלפונים חכמים ולמחשבי לוח

 ערך מורחב – **אפליקציית מובייל**

קטגוריה מוכרת של יישומים היא האפליקציות הניידות, המותקנות על גבי טלפונים חכמים ובמחשבי לוח. ניתן למצוא יישומים ייעודיים כמעט לכל מטרה, כמו במחשב שולחני ולעיתים אף יותר מכך, ביניהם דפדפני רשת, צילום ועריכה, בריאות וכושר גופני, משחקים ועוד.

## דוגמאות ליישומי מחשב

### תוכנות תשתית עסקיות

* מחוללי יישומים
* מערכות מידע גאוגרפי

### תוכנות מידע

ניהול מידע:

* גיליונות אלקטרוניים
* מסדי נתונים

דוקומנטציה:

* מעבדי תמלילים
* תוכנות הוצאה לאור שולחניות
* תוכנות מצגות

תוכנות שיתופיות:

* תוכנות דואר אלקטרוני
* בלוג
* ויקי

### תוכנות המאפשרות גישה לתוכן

* דפדפן האינטרנט
* נגני מדיה

### תוכנות לימודיות

* תוכנות בידור חינוכיות

### תוכנות סימולציה

* סימולטור טיסה
* סימולטור נהיגה
* משחקי סימולציה

### תוכנות לפיתוח מדיה

* תוכנות לארגון תמונות דיגיטליות
* תוכנות ליצירת / עריכת מדיה:
	+ תוכנות תלת-ממד
	+ תוכנת אנימציה
	+ תוכנות גרפיקה
	+ תוכנות עריכת תמונות
		- תוכנות עריכה לתמונות מפת סיביות
		- תוכנות עריכה לגרפיקה וקטורית
	+ תוכנות עריכת וידאו
	+ תוכנות עריכת סאונד
		- תוכנות עריכה לקצבי שמע דיגיטליים
	+ תוכנות סקוונסר
	+ תוכנות פיתוח דפי אינטרנט

### תוכנות הנדסת מוצרים

תוכנות הנדסת חומרה:

* תוכנות הנדסה בעזרת מחשב (CAE – Computer-aided engineering)
* תוכנות תכנון בעזרת מחשב (CAD – Computer-aided design)

תוכנות הנדסת תוכנה:

* עורך שפת תכנות
* תוכנת מהדר
* סביבת פיתוח משולבת
* תוכנות ליצירת משחקים

## ראו גם

* יישום רשת
* אפליקציית מובייל
* יישום אינטרנט עשיר
* יישום אינטרנט מתקדם
* רשימת יישומי מחשב

## קישורים חיצוניים
# סרבים

סרבים
Срби| סרבים מפורסמים |
| סרבים מפורסמים |
|
אוכלוסייה |
|
בין 10,000,000 ל-11,000,000 |
|
ריכוזי אוכלוסייה עיקריים |
| סרביה סרביה: 6,212,386 (2002) בוסניה והרצגובינה בוסניה והרצגובינה: 1,403,005 (2008) מונטנגרו מונטנגרו: 250,000 קרואטיה קרואטיה: 200,000 גרמניה גרמניה: 600,000 אוסטריה אוסטריה: 300,000 צרפת צרפת: 100,000 איטליה איטליה: 70,000 שווייץ שווייץ: 200,000 שוודיה שוודיה: 120,000 בריטניה בריטניה: 70,000 ארצות הברית ארצות הברית: 165,000 קנדה קנדה: 60,000 אוסטרליה אוסטרליה: 100,000 |
|
שפות |
|
סרבית |
|
דת |
|
הכנסייה הסרבית האורתודוקסית |
|
קבוצות אתניות קשורות |
|
סלאבים דרומיים |

**סרבים** (בסרבית קירילית: **Срби**, בסרבית לטינית: **Srbi**) הם עם סלאבי דרומי, החי בעיקר בשטחי סרביה שהיא מדינת הלאום הסרבי וכן
ברפובליקה סרפסקה, חבל בעל שלטון עצמי בתוך בוסניה והרצגובינה ובמספר מדינות סמוכות שגם בהן הם נחשבים לקבוצה אוטוכטונית.

ריכוזי האוכלוסייה העיקריים הם באירופה המרכזית ובחבל הבלקן (דרום-מזרח אירופה), בין הרי הקרפטים להרי הבלקן במזרח והים האדריאטי במערב. בבלקן כולו מתגוררים כ-8.5 מיליון סרבים, מהם 6.2 מיליון בסרביה עצמה (2002).

מחוץ לבלקן קיימות קהילות גדולות של סרבים בגרמניה, שווייץ, אוסטריה, איטליה, צרפת, שוודיה וצפון אמריקה. הסרבים דוברים את השפה הסרבית שנקראה לפני פירוק יוגוסלביה בשם סרבו-קרואטית, והם בעיקרם נוצרים אורתודוקסים.

## מקורם של הסרבים

מוצאם המדויק של השבטים הסרביים לפני ההגירה הגדולה של הסלאבים אינו ידוע בוודאות. שורש השם "סרבי" (Srbi) כנראה לא נובע מניב סלאבי עתיק. תאוריות שונות ניסו להסביר זאת על סמך מסמכים נדירים המעידים על נוכחות של עם באזור קווקז בתחילת המאה ה-1 לספירה, הנקרא "סרבוי". כמה חוקרים גורסים שהפרוטו-סרבים לא היו סלאבים, אלא ממקור סרמטי וקווקזי.

לפי תאוריה זו, הפרוטו-סרבים שלטו בעמים הסלאביים המקומיים לאחר הגירה מערבה, כנראה לכיוון טרנסקרפטיה (אוקראינה). במהלך זמן זה, הם "נטמעו" באוכלוסיית השבטים הסלאביים בהדרגה, עד שהשאירו רק את שמם לנתיניהם הסלאביים.

מפת ההגירות של הפרוטו-סרבים
בכל אופן, מה שבטוח, הוא שבין המאה ה-1 למאה ה-4, הפרוטו-סרבים עזבו את ארץ הסלאבים באוקראינה כדי להתיישב באזור מוראביה (היום בצ'כיה) ולוסאטיה (היום גרמניה), באזור הקרוי "סרביה הלבנה" (הלבן מסמל את המערב אצל הסלאבים). שם הם נשארו עד למאה ה-7, כאשר הקיסר הביזנטי הרקליוס גייס אותם כדי להדחיק את האווארים מחוץ לשטחי האימפריה הביזנטית, ובמהלך גיוס המוני זה הם הגיעו לארצות הבלקן וכבשו את האזור, שבו שוכנת מדינת סרביה של היום. אף-על-פי-כן, חלק מהפרוטו-סרבים נשארו ב"סרביה הלבנה", והצליחו לשמור על מורשתם עד היום כחלק מהקהילה הסורבית.

## גלריה

*
*
*
*

## קישורים חיצוניים

 מדיה וקבצים בנושא **סרבים** בוויקישיתוף
* סרבים, דף שער בספרייה הלאומית

## הערות שוליים
# אמוג'י בוכה מצחוק

אמוג'י בוכה מצחוק
**אמוג'י בוכה מצחוק** (😂 בתרגום לאנגלית: **Face with Tears of Joy emoji**, ידוע גם בשם **LOL**) הוא אמוג'י המסמל תחושה של צחוק ושמחה. אמוג'י בוכה מצחוק הוא אחד האמוג'ים הפופולריים ביותר ברשתות החברתיות כגון פייסבוק, טוויטר ואינסטגרם. בשנת 2015, אמוג'י בוכה מצחוק נבחר על ידי אוניברסיטת אוקספורד וזכה לתואר מילת השנה של 2015. לטענת האוניברסיטה, אמוג'י זה משקף בצורה הטובה ביותר את מצב הרוח והדברים שהעסיקו את העולם בשנת 2015. אמוג'י זה היה אחד מעשרת האמוג'ים הפופולריים ביותר בשימוש באתר אמוג'יפדיה בשנים 2014-2018. בשנת 2017, אפל ציינה כי האמוג'י בוכה מצחוק הוא האמוג'י השימושי ביותר במערכת ההפעלה iOS. אמוג'י זה אושר כחלק מהיוניקוד בשנת 2010.

## היסטוריה

פיתוח האמוג'ים החל בשנת 1999 ביפן. כאשר אפל השיקה את האייפון הראשון ב-2007, הייתה מקלדת האמוג'ים מיודעת למשתמשים יפניים בלבד. בעקבות כך, גדל לחץ על חברת אפל להרחיב את הזמינות של המקלדת ובשנת 2011, אפל פרסמה בכל רחבי העולם את מקלדת האמוג'ים הרשמית. האמוג'י בוכה מצחוק הוצג לראשונה באוקטובר 2010, יחד עם יציאת יוניקוד 6.0.

## השפעות חברתיות

בשנת 2015, האמוג'י נבחר על ידי אוניברסיטת אוקספורד וזכה לתואר מילת השנה של 2015. בחודש מאי 2015, אינסטגרם פרסמה בבלוג שלה כי אמוג'י בוכה מצחוק היה הנפוץ ביותר בשימוש בפלטפורמה. ב-7 בדצמבר 2015, חברת טוויטר פרסמה כי אמוג'י זה היה הנפוץ ביותר בשימוש באפליקציה. באותה שנה, התפרסם שכמות הפעמים שמשתמשי טוויטר השתמשו באמוג'י היה למעלה מ-6.6 מיליארד פעמים.

ביום האמוג'י העולמי בשנת 2017, מנכ"ל פייסבוק, מארק צוקרברג, ציין כי אמוג'י זה היה הנפוץ ביותר בשימוש באפליקציית פייסבוק ובאפליקציית מסנג'ר. באותה שנה, פרסם מגזין טיים כי אמוג'י בוכה מצחוק זכה בפעם השלישית ברציפות בתואר "האמוג'י העליון ברשתות החברתיות".

## ראו גם

* חחח

## קישורים חיצוניים

 מדיה וקבצים בנושא **אמוג'י בוכה מצחוק** בוויקישיתוף
## הערות שוליים
# אמוג'י קקי מחייך

האמוג'י כפי שמופיע באנדרואיד 7.0
האמוג'י כפי שמופיע באפליקציית טוויטר
**אמוג'י קקי מחייך** או **אמוג'י ערימת צואה** (💩) הוא אמוג'י הדומה לערימת צואה מפותלת, על פי רוב בתוספת עיניים וחיוך. השימוש בו בא לבטא בדרך כלל ביקורת, אכזבה או אי שביעות רצון, ולעיתים משמש גם במשמעות צואה.

## היסטוריה

האמוג'י כפי שמופיע באנדרואיד 4.4
האמוג'י הוצג לראשונה ב-1997 בסט של 90 אמוג'ים שיצרה חברת סלולר מיפן, בשנים שלאחר מכן מפעילי סלולר יפניים הגדירו גם הם גרסאות לאמוג'י. בגרסאות אלו האמוג'י לא כלל עיניים וחיוך. ב-2007 הוסיפה חברת גוגל את האמוג'י לשירות ג'ימייל לאחר שהשתכנעה שהוא יהיה פופולרי בקרב המשתמשים, את האימוג'ים עיצבו מעצבים של שרבוט גוגל, עיצוב האימוג'י קקי מחייך נעשה בהשראת הדמות Poop Boy ("ילד הקקי") מסדרת המאנגה *Dr. Slump* של אקירה טוריאמה. זמן קצר לאחר מכן הופיע ילד הקקי גם בסדרת המנגה "דרגון בול", לצד חבריו "ילד הפרשות ציפורים" ו"ילד צואת פרות".

ב-2008 השיקה אפל את ערכת האמוג'י הראשונה למערכת ההפעלה IOS, שכללה גם את אמוג'י ערימת הצואה. ב-2010 נוסף האמוג'י באופן רשמי לתווי יוניקוד וקיבל את הקוד 1F4A9.

## פופולריות

ב-2014 האמוג'י זכה בקטגוריית "אמוג'י השנה" בטקס נבחרי הילדים של ערוץ הילדים. את הפרס לקח עודד פז שהיה מחופש אליו.

ב-2016 דווח בתאגיד השידור האוסטרלי שהאמוג'י הוא "אחד האמוג'ים הפופולריים ביותר", בשל "הקסם הבלתי אפשרי שלו" ו"ויכולתו להתעלות על הבדלי שפה ופוליטיקה". דווח גם על הצגתו בבלונים ובעוגות יום הולדת. באותה השנה נוצר באוסטרליה המערבית מיצג של האמוג'י מקן טרמיטים.

ב-2017 גילם פטריק סטיוארט את דמות האמוג'י בסרט "אמוג'י: הסרט". הדמות דובבה לעברית על ידי יהויכין פרידלנדר.

## ראו גם

* אמוג'י בוכה מצחוק
* אמוג'י אפרסק
* אמוג'י חציל
* צואה

## קישורים חיצוניים

 מדיה וקבצים בנושא **אמוג'י קקי מחייך** בוויקישיתוף
* אמוג'י ערימת צואה, באתר אמוג'יפדיה

## הערות שוליים
# קישומארו אואשיבה

קישומארו אואשיבה
植芝 吉祥丸| אין תמונה חופשית |
|
לידה |
27 ביוני 1921 Ayabe, יפן  |
|
פטירה |
4 בינואר 1999 (בגיל 77) טוקיו, יפן  |
|
מדינה |
יפני |
|
השכלה | * אוניברסיטת ואסדה
* Waseda University Junior and Senior High School
* Tokyo Metropolitan Shinjuku High School
 |
|
תקופת פעילות |
1942–1998 (כ־56 שנים) |
|
תארים | Bachelor of Political Science  |
|
ילדים |
מוריטרו אואשיבה  |
|
פרסים והוקרה | Medal with Blue Ribbon  |
|
ספורט |
|
ענף ספורט |
אייקידו |
|
מאמן |
מוריהי אואשיבה |
|
הישגים |
|
דרגה |
ראש השיטה - דושו, דאן 10 |
|
תלמידים |
מוריטרו אואשיבה |
|   |

**קִישּוֹמָארוּ אוּאֶשִיבָּה** (ביפנית: בקאנג'י **植芝 吉祥丸** ובהיראגאנה **うえしば きっしょうまる**; נהגה **אואשיבה קישומארו**) היה אמן לחימה יפני. הוא היה בנו של מוריהי אואשיבה מייסד אמנות הלחימה אייקידו. הוא סייע בפיתוח השיטה, ולאחר מות אביו, הוא מונה ל**דושו** (כינוי לעומד בראש השיטה) שלה.

## ראשית חייו

אואשיבה נולד ב-27 ביוני 1921 בעיר איאבה שבמחוז קיוטו שביפן, לאביו **מוריהי אואשיבה** ולאמו **אַצוּ אואשיבה**, כילד הרביעי מבין שני אחיו (שמתו בילדותם) ואחותו.

בשנת 1927, עבר יחד עם משפחתו למגורים בעיר טוקיו.

הוא החל להתאמן באמנויות לחימה בעקבות אביו, בשנת 1937 לערך.

## קריירה

בשנת 1942, כשהוא עדיין היה סטודנט באוניברסיטת ואסדה, מונה על ידי אביו (שפרש באותה עת לעיר איואמה) לראש ההומבו דוג'ו בטוקיו.

בנו מוריטרו אואשיבה סיפר, כי בתקופה שקדמה למלחמת העולם השנייה, לא הייתה פעילות רבה בהומבו דוג'ו, היות שקישומארו היה רוב הזמן באיואמה, זאת מאחר שהוא לא היה יכול להתפרנס מהדוג'ו, והוא הוצרך לעבוד לפרנסתו בחברה בשם **אוסקה שוג'י** בעיר. למעשה, עיקר הפעילות שלו בתחום האייקידו, הייתה אחרי המלחמה.

בשנת 1946 הוא קיבל תואר ראשון בכלכלה, מאוניברסיטת ואסדה.

בתחילת שנת 1948 הוא החל לפקח על הקמת ארגון שיטת האייקיקאי (הזרם המרכזי באייקידו, לאחר השינויים שהכניס המייסד בהשפעת הדת אומוטו).

## חייו המאוחרים

לאחר מות אביו ב-1969, תפס קישומארו את מקומו כראש שיטת האייקידו (דושו).

בשנת 1995, קיבל אואשיבה מהממשלה היפנית, את המדליה הממשלתית **צואי**.

הוא המשיך את האימונים בדוג'ו גם בשנות חייו האחרונות. על אף שנזקק לסיוע בדרך אל הדוג'ו, באימון עצמו, הניע את גופו ללא כל קושי ובכוחות עצמו.

בשנת 1998, חלה הידרדרות במצב בריאותו והוא אושפז בבית חולים בטוקיו, וב-4 בינואר 1999, הוא מת כתוצאה מכשל נשימתי.

לאחר מותו המשיך בנו מוֹרִיטֶרוּ אואשיבה את דרכו כראש האייקידו (דושו), והוא עדיין מכהן בתפקידו.

## ספריו

אואשיבה חיבר במהלך חייו כמה ספרים בנושא אייקידו, והמפורסם שבהם הספר **אייקידו** העוסק בטכניקות אייקידו, תורגם לשפות רבות כולל עברית.

## קישורים חיצוניים

* פיטר גולדסבורי, הספד ותיאור חייו של אואשיבה, באתר הפדרציה העולמית לאייקידו (באנגלית) (ארכיון)
* *סרטון משנת 1994 המתעד אימון בהדרכת אואשיבה כשהוא בן 72* באתר יוטיוב

## הערות שוליים
# השריר פושט האצבעות

השריר פושט האצבעות|
 |
| בתמונה: מבט אחורי על שרירי האמה משמאל |
|
שיוך | superficial part of posterior compartment of forearm, set of extrinsic muscles of hand  |
|
עצבוב |
nerve to extensor digitorum |
|
פעולת שריר |
פשיטה במפרק שורש כף היד, פשיטה של האצבעות  |
|
שריר נגדי |
השריר כופף האצבעות השטחי  |
|
תחל שריר | lateral epicondyle of the humerus  |
|
אחז שריר | middle phalanx of index finger, distal phalanx of index finger, distal phalanx of middle finger, distal phalanx of ring finger, middle phalanx of little finger, middle phalanx of middle finger, middle phalanx of ring finger, distal phalanx of little finger  |
|
תיאור ב |
האנטומיה של גריי (מהדורה 20) (451)  |
|
מזהים |
|
לטינית (TA98) | m. extensor digitorum  |
|
טרמינולוגיה אנטומיקה | A04.6.02.042  |
|
TA2 (2019) | 2500  |
|
FMA | 38500  |
|
מערכת השפה הרפואית המאוחדת | C0224268  |
|   |

**השריר פושט האצבעות** (TA: Musculus extensor digitorum) הוא אחד השרירים השטחיים במדור האחורי של האמה. הוא פועל לפשיטת (יישור) ארבע אצבעות כף היד (ללא האגודל) ומסייע בפשיטת שורש כף היד.

## תיאור

תחילתו של השריר פושט האצבעות הוא בעילית העלי הצידית של עצם הזרוע, באזור המרפק.

חלקו המרוחק של השריר מתפצל לארבעה גידים, הנכנסים לכף היד ונאחזים בחלק האחורי של האצבעות. בין הגידים בכף היד, בעיקר התיכונים שבהם (לאצבעות השלישית, הרביעית והחמישית), קיימים חיבורים. חלק מהגידים שבאצבעות מהווה חלק ממערכת מורכבת של רצועות ומפרקים שבין העצמות המרכיבות את האצבעות (הגלילים). נקשר גם לשריר פושט הזרת.

## עצבוב

השריר פושט האצבעות מעוצב על ידי שורשי העצב הצוואריים השביעי והשמיני (C7,C8), דרך העצב הבין גרמי האחורי, ענף של עצב החישור.

## קישורים חיצוניים

 מדיה וקבצים בנושא **השריר פושט האצבעות** בוויקישיתוף